കുടിവെള്ള സ്രോതസുകള് മലിനമായി, കുടിക്കാന് വെള്ളമില്ല കോട്ടാങ്ങല്: വെള്ളപ്പൊക്കം നാശംവിതച്ച കോട്ടാങ്ങല്, കുളത്തൂര്,പുത്തൂര് പടി,നടുഭാഗം,സുഭാഷ് സെറ്റില്മെന്റ് കോളനി, കുളയംകുഴി, വായ്പൂര് ഭാഗങ്ങളില് ശുദ്ധജല ക്ഷാമം. കിണറുകളില് പ്രളയജലം കയറി മലിനമായി. കിണറുകള് ശുചീകരിച്ചെങ്കിലേ വെള്ളം ഉപയോഗിക്കാനാകൂ.എല്ലായിടത്തും ഒരേപോലെ കിണറുകള് ഉപയോഗശൂന്യമായതോടെ വറ്റിക്കുന്നതിനായി മോട്ടോറുകളും ലഭ്യമല്ലാതായി. പ്രളയബാധിത മേഖല നേരിടുന്ന ഇത്തരം അടിസ്ഥാന പ്രശ്നങ്ങളില് അധികൃതരുടെ ഇടപെടല് ഉണ്ടാകുന്നില്ലെന്നും ആക്ഷേപമുയര്ന്നു. വീടുകളിലടക്കം ശുചീകരണം പുരോഗമിക്കുകയാണ്. ഉപയോഗശൂന്യമായ സാധനങ്ങളുടെ നിര്മാര്ജനം അടക്കം പ്രദേശവാസികള് പല ബുദ്ധിമുട്ടുകളും നേരിടുന്നു. ഫോം മെത്തകള്, കസേരകള് അടക്കം ഉപയോഗശൂന്യമായിട്ടുണ്ട്. ഗൃഹോപകരണങ്ങള് അടക്കം നഷ്ടപ്പെട്ട പലരും ദൈനംദിന ജീവിതത്തിനു തന്നെ ബുദ്ധിമുട്ടുന്നു. രണ്ടുദിവസം മഴ മാറി നിന്നത് ഇവര്ക്കെല്ലാം നേരിയ ആശ്വാസമായി. യുഡിഎഫ് സംഘം സന്ദര്ശിച്ചു ചുങ്കപ്പാറ: കോട്ടാങ്ങല് പഞ്ചായത്തിലെ പ്രളയബാധിത പ്രദേശങ്ങള് യുഡിഎഫ് സംഘം സന്ദര്ശിച്ചു. കേരള കോണ്ഗ്രസ് വൈസ് ചെയര്മാന് ജോസഫ് എം.പുതുശേരിയുടെ നേതൃത്വത്തിലുള്ള സംഘം ചുങ്കപ്പാറ, വായ്പൂര്, കോട്ടാങ്ങല്, കടുര്ക്കടവ് മേഖലകള് സന്ദര്ശിച്ചു. ഡിസിസി ജനറല് സെക്രട്ടറി ജി. സതീഷ് ബാബു, പ്രകാശ് ചരളേല്, എം.കെ.എം. ഹനീഫ, ടി.എന്സോമശേഖരപ്പണിക്കര്, സാബു മരുതേന്കുന്നേല്, കൊച്ചുമോന് വടക്കേല്, തേജസ് കുന്പിളുവേലില്, സുജിത് എന്നിവര് സംഘത്തിലുണ്ടായിരുന്നു.